
Eselamu Alejkum.  

Od braće sam čuo da Mikrokreditna organizacija Islamica daju kredite. Ja sam ih nazvao da se informišem i od njih sam dobio odgovor da oni uzimaju 70KM na obradu papira (administrativna taksa) na 1000KM, tj. 140KM za kredit od 2000KM.  

Sad me interesuje jel se ovo smatra kamatom s obzirom da se ovaj iznos odmah unaprijed plaća neovisno o kreditu a kredit se vraća isti iznos koji se digao.  

Allah da Vas nagradi. Eselamu Alejkum


* 
* 
* 
* 
* 
* 
* 

 
KREDITI MIKROKREDITNE ORGANIZACIJA ISLAMICA – kamata ili administrativni troškovi

Alejkumusselam.


O ovoj vrsti kredita sam pisao u tekstu pod naslovom “SAVREMENI IMOVINSKI POSTUPCI U KOJIMA IMA KAMATE”, evo link:  

<http://zijadljakic.com/index.php?option=com_content&view=article&id=371:savremeni-imovinski-postupci-u-kojima-ima-kamate&catid=65:aktuelne-teme&Itemid=133>


U tom tekstu između ostalog piše sljedeće:


“11. BESKAMATNI KREDIT UZ PLAĆANJE ADMINISTRATIVNIH TROŠKOVA, ovakvi krediti su u osnovi dozvoljeni ako ono što se naziva administrativnim troškovima nije prikrivena ***[kamata](https://pitajucene.com/search/kamat/questions/ "Pretraži pitanja o kamati")*** nego stvarni realni troškovi administracije (struje, kirije, plaćanja radnog osoblja i slično). Da bi administrativni troškovi bili stvarni i realni a ne prikrivena kamata treba da ispune dva uvjeta:  

Prvi: da ne čine više od četiri posto ukupnog kredita.


Drugo: da se postotak administrativnih troškova ne povećava sa veličinom kredita.  

Ako se ispune ova dva šarta beskamatni kredit sa administrativnim troškovima je dozovoljen i ne predstavlja prikrivenu kamatu.”


Prema tome, u kreditima koje daje ova Mikrokreditna Organizacija Islamica oba ova šarta nisu ispunjena tako da ovi administrativni troškovi predstavljaju čistu kamatu od 7% u svim visinama pozajmicama koje daju. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


